stanford-oval/wikipedia huggingface dataset:
משחקו של המלאך

| --- | --- |

עטיפת הספר
 מידע כללי
 מאת:  קרלוס רואיס סאפון
 שפת המקור:  ספרדית וקטלונית
 סוגה:  רומן
 מקום התרחשות:  ברצלונה 
 הוצאה
 הוצאה:  גרופו פלאנטה, Weidenfeld & Nicolson 
 תאריך הוצאה:  2009
 מספר עמודים:  542 (במהדורה העברית)
 הוצאה בעברית
 הוצאה:  כנרת זמורה-ביתן דביר
 תאריך:  2010
 תרגום:  כן
 סדרה
 ספר קודם:  צלה של הרוח
 הספר הבא:  אסיר השמים
 קישורים חיצוניים
 הספרייה הלאומית:  002708872
 
משחקו של המלאך (בספרדית: El juego del ángel) הוא רומן משנת 2009, פרי עטו של הסופר הספרדי קרלוס רואיס סאפון.
הספר, תורגם לעברית על ידי מרינה גרוסלרנר, ויצא לאור בעברית בהוצאת כנרת, זמורה-ביתן, דביר בשנת 2010. הספר עוסק בעברם של גיבורי הספר הקודם בסדרה, רב המכר "צלה של הרוח". מעל רבע מיליון עותקים שנמכרו בסוף השבוע הראשון לצאתו מעניקים לו את תואר הספר הספרדי המהיר ביותר להימכר בכל הזמנים.
תקציר העלילה

עלילת הספר מתרחשת בברצלונה הסוערת של שנות העשרים. סופר צעיר, דויד מרטין, בחור צעיר ודל אמצעים שמאז ילדותו חלם להיות סופר, מקבל את הזדמנותו הראשונה במקום בו עד כה שירת כעובד זוטר בלבד, משרדי "קול התעשייה". סגן עורך העיתון, דון באסיליו מורגס, מציע לו לכתוב סיפור בהמשכים לעיתון, עקב המלצתו של דון פדרו וידאל אשר נחשב כעיתונאי הבכיר ביותר במערכת. מרטין החל לכתוב את סיפורו הראשון אשר יצא לאור - "מסתרי ברצלונה" - כאשר הוא בן 16 בלבד. ספר זה מתפרסם כטור שבועי וזוכה להד הצלחה גדול.
דויד, הסופר הצעיר, מגיע מבית בו אביו היה אדם נוקשה שהתנגד בכל תוקף, לדבריו, לבזבוז הזמן והחשמל הנצרך לשם קריאת ספרים בלילות. הוא רצה שבנו היחיד יצא לעבוד ויביא פרנסה הביתה אך לשווא.
שנה לאחר הצלחתו המסחררת ככתב "מסתרי ברצלונה", מוצא עצמו דויד מפוטר מהעיתון. דויד לוקח את הבשורה באופן אישי וקשה, אך מהר מאוד מתבהר לו כי כל עניין הפיטורין היה מתוכנן מראש ונעשה למענו ולמען עתידו כסופר מצליח. מיד לאחר מכן הוא מקבל הצעה אטרקטיבית (שמתבררת בהמשך כהצעה דרקונית) לכתוב עבור הוצאת ספרים וכך הוא מתחיל לכתוב בשם בדוי סדרת ספרים הנקראת "עיר הארורים" ומצבו הכלכלי משתפר.
חיי הרגש של דוד אינם פשוטים - מושא אהבתו נישאה לידידו הטוב ביותר, והוא עצמו מחוזר על ידי בחורה אחרת שלה הוא מסדר להינשא לבחור שלישי. לאחר כשנתיים של עבודה מאומצת הוא עובר ל'בית הצריח' - בית מסתורי שעמד נטוש במשך שנים רבות.
בהמשך הוא מקבל מידי מו"ל פריזאי הצעה שאי אפשר לסרב לה - לכתוב ספר שבו ימציא דת חדשה שתסחף אחריה את ההמונים וכל זה תמורת מאה אלף פרנק. דוד מתחיל בכתיבה, ולאט לאט מתברר לו שהוא מכר את נפשו לשטן... דוד מתחיל לחקור את העניינים הסובבים אותו, ומעורר מחול שדים שאינו נעצר לרגע והגופות סביבו מתחילות להיערם.
דמויות ומוטיבים מרכזיים בעלילה

דויד מַרטִין \ אִיגְנָטִיוֹס ב' סַמְסוֹן – סופר. דמות מרכזית בעלילה. בילדותו ננטש על ידי אמו ועבר התעללות מידי אביו בעקבות אהבתו לספרים. חברו של פדרו וידאל, מתגורר ב'בית הצריח' ומנסה להימלט מהגורל הרודף אחרי דייריו.
פֶדרוֹ וידָאל – בן תפנוקים נצר לשושלת וידאל, סופר גרוע עיתונאי בכיר בעיתון "קול התעשייה" מסייע למרטין בשל סיבה עלומה.
דון וידָאל – מיליונר. אביו של פדרו וידאל, מבעלי השליטה ב"קול התעשייה".
אַנדרֵאָס קוֹרֵלִי – בעל הוצאת הספרים 'אדיסיון דה לה לומייר', פריז. שוכר את שירותיו של מרטין לבצע עבורו עבודה ספרותית תמורת מאה אלף פרנק, שמטרתה להמציא דת חדשה.
סניור סֵמְפֵּרֵה – בעל חנות הספרים. איש רוח וספר ידידו של מרטין.
סֵמְפֵּרֵה הבן – בנו של סניור סֵמְפֵּרֵה (המוכר מצלה של הרוח ואסיר השמים כסניור סמפרה).
כריסטינה סַאנְייה - בתו של מנואל נהגו של פדרו וידאל, מושא אהבתו של מרטין שנישאת לווידאל.
איזבלה יִסְפֶר - נערה צעירה המבקשת את קרבתו של מרטין במסווה של רצון להכוונה ספרותית, מרטין יוזם את נישואיה לסֵמְפֵּרֵה הבן.
ויקטור גרַנדֶס - חוקר ביחידה לחקירת פשעים חמורים במשטרת ברצלונה.
דייגוֹ מַארְלַסְקָה - עורך-דין. לאחר מותו הטראגי של בנו ישמעאל לקה בדיכאון, הוא נעתר לצמד נוכלים שהבטיחו לו לאפשר לו לתקשר עם בנו. פרש מעבודתו כעורך דין כדי לכתוב ספר עבור אַנדרֵאָס קוֹרֵלִי, מביים את "הירצחו" כדי להימלט מרודפיו.
אליסיה מַארְלַסְקָה - אשתו של דייגוֹ מַארְלַסְקָה.
חואן קורברה \ חאקו - סוכנה של אירנֶה סאבִּינוֹ, ניצל את מצבו הרגיש של דייגוֹ מַארְלַסְקָה לסחיטת כספים.
אירנֶה סאבִּינוֹ - חייתה עם דייגוֹ מַארְלַסְקָה לאחר שעבר ל'בית הצריח'.
ריקרדו סלוודור - שמו של שוטר לשעבר במשטרת ברצלונה, דייגוֹ מַארְלַסְקָה משתמש בשמו לאחר "הירצחו".
חוזה אנטוניו מרטין קלָארֶס - אביו של דויד מרטין, איש קשה יום, אלים ומר נפש. שימש כמאבטח לילה של מערכת העיתון "קול התעשייה", נרצח בידי מתנקשים.
המכשפה מסומורוסטרו - ספרה לדייגוֹ מַארְלַסְקָה אגדת דייגים עתיקה ולפיה כשאדם מאבד את דרכו בחיים והמוות קרוב, עליו להקריב קרבן, נשמה טהורה שלא חטאה, כדי להציל את חייו.
קול התעשייה – העיתון בו החל מרטין את דרכו הספרותית.
קָאן יִסְפֶר - חנות מכולת בבעלותם של הוריה של איזבלה.
בית הצריח - הבית ברחוב פְלָאסָדֶרְס 30. בית מעורר השראה, שימש את דייגוֹ מַארְלַסְקָה עד "הירצחו", ולאחר מכן את מרטין.
וילה הֶלְיוֻס - ביתו של פֶדרוֹ וידָאל.
ראו גם

קרלוס רואיס סאפון
צלה של הרוח
אסיר השמים
מריה פרס

מריה פרס גרסיה (בספרדית: María Pérez García; נולדה ב-29 באפריל 1996) היא אתלטית ספרדייה, אלופת העולם (בודפשט 2023) בהליכה ל-20 ק"מ ובהליכה ל-35 ק"מ, אלופת אירופה (ברלין 2018) בהליכה ל-20 ק"מ ושיאנית העולם בהליכה ל-35 ק"מ.
ביוגרפיה > 2017

באליפות העולם שנערכה בלונדון, הממלכה המאוחדת באוגוסט סיימה במקום עשירי בהליכה ל-20 ק"מ בתוצאה של 1:29:37 שעות.
ביוגרפיה > 2018 > אלופת אירופה

באליפות אירופה שנערכה בברלין, גרמניה באוגוסט זכתה במדליית זהב בהליכה ל-20 ק"מ בשיא לאומי ושבישא אליפות חדש של 1:26:36 שעות, לפני אנז'קה דרהוטובה מצ'כיה (1:27.03 שעות) ואנטונלה פאלמיסאנו מאיטליה (1:27.30 שעות)
ביוגרפיה > 2019

באליפות העולם שנערכה בדוחה שבקטר באוקטובר סיימה במקום שמיני בהליכה ל-20 ק"מ בתוצאה של 1:35:43 שעות.
ביוגרפיה > 2021 > מקום רביעי באולימפיאדת טוקיו

באולימפיאדת טוקיו שנערכה באוגוסט סיימה במקום רביעי בהליכה ל-20 ק"מ בתוצאה של 1:30:05 שעות.
ביוגרפיה > 2022

באליפות העולם שנערכה ביוג'ין שבאורגון, ארצות הברית ביולי היא נפסלה בתחרות להליכה ל-20 ק"מ.
ביוגרפיה > 2022 > פעם שנייה ברציפות אלוף אירופה

באליפות אירופה שנערכה במינכן, באוגוסט היא נפסלה בתחרות להליכה ל-20 ק"מ.
ביוגרפיה > 2023 > שיאנית העולם

באליפות אירופה להליכה תחרותית קבוצתית שנערכה בפודברדי, צ'כיה ב-21 במאי 2023 היא זכתה במדליית זהב בהליכה ל-35 ק"מ בשיא עולם חדש של 2:37:15 שעות, לפני חברותיה לנבחרת רקל גונזלס (2:45:42 שעות) וכריסטינה מונטסינוס (2:45:58 שעות).
ביוגרפיה > 2023 > אלופת העולם

באליפות העולם שנערכה בבודפשט, הונגריה באוגוסט זכתה בשתי מדליות זהב, בהליכה ל-20 ק"מ בתוצאה של 1:26.51 שעות, לפני ג'מימה מונטאג מאוסטרליה (1:27.16 שעות) ואנטונלה פאלמיסאנו מאיטליה (1:27.26 שעות) ובהליכה ל-35 ק"מ בשיא אליפות חדש של 2:38:40 שעות, לפני קימברלי גרסיה מפרו (2:40:52 שעות) ואנטיגוני דריסביוטיס מיוון (2:43:22 שעות).
שיאים אישיים > אצטדיון

3000 מטר הליכה: 12:00.87 דקות (2018)
5000 מטר הליכה: 20:28.17 דקות (2022)
10000 מטר הליכה: 43:42.04 דקות (2021)
שיאים אישיים > כביש

10 ק"מ הליכה: 43:36 דקות (2021)
20 ק"מ הליכה: 1:25:30 שעות (2023)
35 ק"מ הליכה: 2:37:15 שעות (2023), שיא עולם
מירווה אחמדזאי

| --- | --- |

 לידה:  23 באוקטובר 1960 (בן 63) לוזאן, שווייץ
 שם לידה:  מירווה אחמדזאי
 מוקד פעילות:  צרפת, אפגניסטן 
 תקופת הפעילות:  מ-1978
 עיסוק:  אמן, מפיק מוזיקלי, כותב שירים
 סוגה:  סוגות שונות
 שפה מועדפת:  אנגלית, צרפתית 
 כלי נגינה:  גיטרה
 חברת תקליטים:  וירג'ין • EMI • נאייבי • סוני
 שיתופי פעולה בולטים:  מדונה
 http://mirwais.org/
 nm8955537/ פרופיל ב-IMDb
 
מירווה אחמדזאי (באנגלית: Mirwais Ahmadzaï; נולד ב-23 באוקטובר 1960) הידוע בשם הבמה מירווה, הוא מפיק מוזיקלי וכותב שירים צרפתי. הוא נולד בשווייץ לאב אפגני ואם איטלקייה. הוא עוסק בעיקר במוזיקת דאנס ומוזיקה אלקטרונית. כמו כן, היה חבר בלהקה טקסי גירל שפעלה בשנות השמונים.
בסוף שנות התשעים כתב והפיק אלבומים עבור הזמרת-יוצרת האמריקאית מדונה.
קריירה > התחלה

מירווה זכה להצלחה כאשר היה גיטריסט בלהקת הפאנק טקסי גירל, במשך שמונה שנים, לפני שהקים ביחד עם חברתו, ג'ולייט, את "Juliette et les Indépendants". המיני-אלבום הראשון של טקסי גירל, SOS Mannequin, הופץ בתחילת 1980, על ידי חברות התקליטים פאתה מרקוני ו-EMI. מרווה אמר כי: "עבור נער, שנות ה-70 המאוחרות היו תערובת מוזרה של מוזיקת דיסקו ופאנק וזה היה בסדר לחבב את כל הז'אנרים". טקסי גירל עיצבה את הז'אנרים המנוגדים שהיו, לצליל של גל חדש.
קריירה > קריירת סולו

בשנת 1990, הוציא מירווה את אלבום הבכורה שלו Mirwais, שהכיל תשע רצועות ובוצע על ידו באופן בלעדי בצרפתית; הוא עדיין לא למד אנגלית. בשנת 1998, הוא חתם על חוזה עם חברת התקליטים העצמאית הצרפתייה נאייבי רקורדס והוציא את הסינגל, "Disco Science". השיר זכה להצלחה והפך ללהיט דאנס ומועדונים, תוך שהופיע בפסקול הסרט, "סנאץ" ובפסקול הסרט "ארתור והמינימונים".
באוגוסט 2000, הוא הוציא את האלבום Production, שכלל את הסינגל "Paradise (Not For Me)" שנעשה בשיתוף פעולה עם מדונה. האלבום כלל גם שני להיטים שזכו להצלחה במצעד הדאנס הבריטי: "Disco Science" ו-"Naive Song". בשנת 2001, הגיע "Naive Song" למקום השני במצעד שירי הדאנס קלאב.
קריירה > מדונה

מדונה גייסה את מירווה לכתיבת והפקת ארבעה מהאלבומים שלה: Music, ‏American Life, ‏Confessions on a Dance Floor ו-Madame X. בנוסף לכך, הוא היה שותף לכתיבת שיר שנכלל באלבום הלהיטים שלה, Celebration. עם זאת, השיר טרם פורסם.
מירווה השתתף בכתיבת \ הלחנת \ הפקת השירים הבאים באלבומיה של מדונה:
Music:‏ "Music", ‏"Impressive Instant", ‏"Nobody's Perfect", ‏"Paradise (Not For Me)", ‏"Don't Tell Me", ו-"I Deserve It".
American Life: הפיק ביחד עם מדונה את כל האלבום וכתב עמה את כל השירים פרט ל-"Nothing Fails", ‏"X-Static Process" ו-"Easy Ride".
Confessions on a Dance Floor:‏ "Future Lovers" ו-"Let It Will Be", רצועות הבונוס "Fighting Spirit" ו-"Super Pop" והשירים שנמחקו "Triggering" ו-"Keep the Trance".
Celebration:‏ "It's So Cool", שבמקור היה צריך להיות ב-American Life.
Madame X:‏ "Medellín", ‏"Dark Ballet", ‏"God Control", ‏"Batuka", ‏"Killers Who Are Partying", ‏"I Don't Search I Find", רצועת הדלוקס "Extreme Occident" והשירים הבלעדיים "Funana" ו-"Ciao Bella".
בנוסף לכך, האלבום Music, היה מועמד לשלושה פרסי גראמי כולל גם "אלבום השנה". בין היתר, זכה האלבום במספר פרסי המוזיקה של MTV אירופה. בנוסף לכך, מירווה היה מעורב בכתיבה וההפקה של הלהיט "Die Another Day", שנכלל בפסקול הסרט "למות ביום אחר". בהמשך, היה השיר מועמד לפרס גלובוס הזהב בקטגוריית "השיר המקורי הטוב ביותר".
דיסקוגרפיה > אלבומי אולפן > טקסי גירל

1981: Seppuku
דיסקוגרפיה > אלבומי אולפן > סולו

1990: Mirwais
2000: Production
דיסקוגרפיה > סינגלים

1990: "Cellophane"
1999: "Disco Science"
2000: "Naive Song"
2001: "I Can't Wait"
2002: "Miss You"
וידאוגרפיה

"Disco Science"
"I Can't Wait"
"Naïve Song"
"V.I. (The Last Words She Said Before Leaving)"
"Miss You"
רמיקסים

ז'אן ז'אק שייק - "Two People"‏ (2001)
Fischerspooner‏ - "Never Win" ‏(2005)
דה סליפס - "Superbeat" ‏(2007)
שורט-וייב סט - "Til' 69" (2008)
סוני ג'יי - "Can't Stop Moving" ‏(2008)
מיקה - "We Are Golden" ‏(2009)
אופי - "Pop the Glock" ‏(2009)
מדונה - "It's So Cool" ‏(2009)
מוביוס - "Light My Fire" ‏(2009)
הערות שוליים

↑  רוק • פוסט-פאנק • האוס • גל חדש • אלקטרו
↑  VAZIRI, AIDIN (20 באפריל 2000). "Madonna Adds a French Twist to Forthcoming "Music"". Rolling Stone. נבדק ב-2008-06-17. {{cite web}}:  (עזרה)
↑  "Mirwais online". אורכב מ-המקור ב-19 בנובמבר 2011. נבדק ב-2011-11-26. {{cite web}}:  (עזרה)
↑  "Mirwais - Mirwais". Discogs.
↑  "Mirwais - Production". Discogs.
↑  Roberts, David (2006). British Hit Singles & Albums (19th ed.). London: Guinness World Records Limited. p. 370. ISBN 1-904994-10-5.
↑  Inc, Nielsen Business Media (14 באפריל 2001). "Billboard". Nielsen Business Media, Inc. {{cite web}}:  (עזרה)
| --- | --- |
בקרת זהויות :  BnF: cb13935306v (data)  GND: 135206014  ISNI: 0000 0000 8002 7940  LCCN: no2001030086  MusicBrainz: 688178e7-2308-4e8c-8e6d-66a025f895fb  NKC: xx0064882  NTA: 243344945  SUDOC: 088521168  VIAF: 73501541   WorldCat (עם VIAF): 73501541
משחק תפקידים טקטי

דוגמה לקרב במשחק תפקידים טקטי
דוגמה לאופן שבו במשחקי תפקידים טקטיים לעיתים רבות צריכים להזיז חיילים על פני מפה על מנת להביס אויבים או לכבוש שטחים
משחק תפקידים טקטיים (באנגלית: Tactical role-playing game, או בקיצור TRPG), הוא תת-ז'אנר של ז'אנר משחק התפקידים הממוחשב. משחקי תפקידים טקטיים משלבים אלמנטים מז'אנר משחקי התפקידים ואלמנטים מז'אנר משחקי האסטרטגיה.
משחקיות

במשחקי התפקידים הטקטיים השחקן שולט בדמות אחת או בקבוצת דמויות, ולכל אחת מהן יכולות, חוזקות וחולשות ייחודיות.
המשחקים סובבים בדרך כלל סביב קרבות מבוססי תורות בהם השחקנים חייבים למקם את הדמויות שלהם באופן אסטרטגי ולהשתמש ביכולות וטקטיקות שונות כדי להתגבר על אתגרים שונים. הקרבות מתרחשים לעיתים רבות על מפות מבוססות רשת. בניגוד למשחקי התפקידים המסורתיים, אשר מיועדים לשחקן יחיד, חלק גדול ממשחקי התפקידים הטקטיים כוללים את האפשרות של משחק מרובה משתתפים.
השחקן שולט בדרך כלל בקבוצה של דמויות, כאשר לכל אחת מהן יש יכולות, חוזקות וחולשות ייחודיות. ההתקדמות כרוכה לעיתים קרובות בשיפור המיומנויות של הדמויות, ובכך שמשיגים עבור הדמויות ציוד ופריטים שונים שיסייעו לשפר את היעילות שלהם בקרבות.
בניגוד למשחקי האסטרטגיה המסורתיים, במשחקי התפקידים הטקטיים מושם חזק רב יותר על עלילות מורכבות.
משחקים בולטים בתת-הסוגה

| 0 | 1 | 2 |
| --- | --- | --- |
|  NES Fire Emblem (אנ')  Fire Emblem Gaiden (אנ') סופר נינטנדו Fire Emblem: Mystery of the Emblem (אנ')  Fire Emblem: Genealogy of the Holy War (אנ')  Fire Emblem: Thracia 776 (אנ')  Front Mission (אנ') סגה מגה דרייב Shining Force (אנ')  Shining Force II (אנ')  Langrisser (אנ')  Langrisser II (אנ') גיים בוי אדוונס Final Fantasy Tactics Advance (אנ')  Fire Emblem: The Binding Blade (אנ')  Fire Emblem: The Blazing Blade (אנ')  Fire Emblem: The Sacred Stones (אנ')  Tactics Ogre: The Knight of Lodis (אנ')  Onimusha Tactics (אנ')  Yu Yu Hakusho: Tournament Tactics (אנ') |  פלייסטיישן Final Fantasy Tactics (אנ')  Hoshigami (אנ')  Front Mission 3 (אנ')  Vandal Hearts (אנ')  Vandal Hearts II (אנ')  Vanguard Bandits (אנ') סגה סאטורן Shining Force III (אנ') נינטנדו גיימקיוב Fire Emblem: Path of Radiance (אנ') פלייסטיישן 2 Disgaea (אנ')  Makai Kingdom (אנ')  Phantom Brave (אנ')  Suikoden Tactics (אנ')  Eternal Poison (אנ')  Stella Deus: The Gate of Eternity (אנ') פלייסטיישן 3 Disgaea 3: Absence of Justice (אנ')  Disgaea 4: A Promise Unforgotten (אנ')  Valkyria Chronicles (אנ') |  PSP Final Fantasy Tactics: The War of the Lions (אנ') נינטנדו DS Fire Emblem: Shadow Dragon (אנ')  Disgaea DS (אנ')  Final Fantasy Tactics A2: Grimoire of the Rift (אנ')  Luminous Arc 2 (אנ')  Rondo of Swords (אנ')  Devil Survivor (אנ')  Pokémon Conquest (אנ') Wii Fire Emblem: Radiant Dawn (אנ') נינטנדו 3DS Fire Emblem: Awakening (אנ')  Project X Zone (אנ')  Stella Glow (אנ')  Fire Emblem Fates (אנ')  Project X Zone 2 (אנ') נינטנדו סוויץ' Mario + Rabbids Kingdom Battle (אנ')  Fire Emblem: Three Houses (אנ')  Triangle Strategy (אנ') |
ראו גם

ערכים על משחקי תפקידים טקטיים ממוחשבים
משחק תפקידים ממוחשב
הערות שוליים

↑  "Chaos Wars". GameSpot. נבדק ב-2007-11-26.
↑  "Search results for '"tactical role-playing"'". GameSpot. אורכב מ-המקור ב-2017-06-29. נבדק ב-2007-11-26.
↑  "Search results for '"tactical RPG"'". GameSpot. אורכב מ-המקור ב-2021-10-02. נבדק ב-2007-11-26.
↑  "Hammer & Sickle". IGN. אורכב מ-המקור ב-7 במאי 2005. נבדק ב-2007-11-26. {{cite web}}:  (עזרה)
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
מרינה וורנר

| --- | --- |

 לידה:  9 בנובמבר 1946 (בת 77) לונדון, הממלכה המאוחדת 
 שם לידה:  Marina Sarah Warner 
 מדינה:  הממלכה המאוחדת 
 מקום לימודים:  ליידי מרגרט הול, אוקספורד, St Mary's School 
 שפות היצירה:  אנגלית 
 בן או בת זוג:  ויליאם שוקרוס (31 בינואר 1972–?) 
 צאצאים:  קונרד שוקרוס 
 פרסים והוקרה:  מפקדת במסדר האימפריה הבריטית (14 ביוני 2008)  מדליית האקדמיה הבריטית (2017)  עמית כבוד (2 ביוני 2022)  אביר מסדר האמנויות והספרות (2000)  פרס המדע של קרן אבי ורבורג (2004)  פרס הולברג (2015)  גבירה מפקדת במסדר האימפריה הבריטית (31 בדצמבר 2014)  עמית האקדמיה הבריטית  National Book Critics Circle Award in Criticism  עמית החברה המלכותית לספרות  פרס טרומן קפוטה לביקורת ספרות 
 www.marinawarner.com
 
מרינה וורנר (באנגלית: Dame Marina Sarah Warner; נולדה ב-9 בנובמבר 1946), היא סופרת ספרות בדיונית, ביקורת והיסטוריה ממוצא אנגלי. עבודותיה כוללות ספרים וסיפורים קצרים בנוסף לחקר אמנות, מיתולוגיה, סמלים ואגדות. ב-2017 וורנר נבחרה לנשיאת האגודה המלכותית לספרות, האישה הראשונה בתואר זה מאז היווסדות האגודה ב-1820.
חיים אישיים

וורנר נולדה בלונדון בשנת 1946 לאסמונד וורנר, מוכר ספרים אנגלי, ולאיליה, מהגרת איטלקייה. משפחתה עברה לקהיר, שם היא גדלה, עד הצתת חנות הספרים של אביה בינואר 1952 כחלק מתקיפה נגד עסקים זרים בעיר. בעקבות זאת המשפחה עברה לבריסל שבבלגיה ואז לקיימברידג', אנגליה. מאוחר יותר, היא למדה צרפתית ואיטלקית בליידי מרגרט הול (אנ'), מכללה חלוצית של אוניברסיטת אוקספורד. ב-1971 היא התחתנה עם הסופר האנגלי ויליאם שוקרוס (אנ'). ב-1977 נולד בנם, קונרד שוקרוס (אנ'), שגדל להיות פסל.
הזוג התגרש ב-1980. מ-1981 עד 1997 הייתה וורנר נשואה לצייר ג'ון דאו מת'יוס בעלה השלישי הוא המתמטיקאי גראם סיגל (אנ').
קיימת טענה כי וורנר היא הדמות של הסופרת המופיעה במילות השיר "Lady Writer" (אנ') של להקת דייר סטרייטס (באלבום "Communiqué"), טענה שמקובלת על וורנר עצמה, אם כי הכותב, מארק נופלר, נמנע מלייחס את הדמות שבשיר לוורנר.
קריירה

הקריירה של וורנר החלה בעבודתה ככותבת בדיילי טלגרף הבריטי. בשנת 1969 עבדה כעורכת תוכן במגזין ווג עד 1972.
וורנר הוציאה עד היום 20 ספרי עיון ו-6 רומנים. ספרה הראשון "The Life and Times of Tz'u-hsi, Empress Dowager of China, 1835–1908" (1972) הוא ביוגרפיה היסטורית של הקיסרית דוואגר צו-חסי ששלטה בסין בתקופתה.
בדצמבר 2012 הנחתה וורנר תוכנית רדיו בת 10 פרקים ב- BBC Radio 4 המתמקדת בעבודת האחים גרים. ב-1984 היא נבחרה להצטרף לאגודה המלכותית לספרות.
למרינה וורנר הוענק תואר דוקטור לשם כבוד מ-10 מוסדות, ביניהם: אוניברסיטת אקסטר, אוניברסיטת שפילד האלם, אוניברסיטת יורק ועוד.
נוסף על כך, היא קיבלה פעמיים תואר הוקרה על עבודתה הספרותית בטקסי חלוקת אותות של מלכת אנגליה (2008 – מפקדת CBE, 2015 - תואר אבירות DBE)
וורנר הייתה עמיתה באול סולס קולג', אוקספורד, וכיהנה כיו"ר השופטים של פרס בוקר הבינלאומי ב־2015.
כמו כן, במרץ 2017 וורנר נבחרה לנשיאה ה-19 של האגודה המלכותית לספרות, האישה הראשונה בתפקיד זה, והחליפה את קודמה בתפקיד קולין ת'ברון.
אותות ופרסים

1986: פרס הספר של אגודת פאוסט (אנ') על הספר "Monuments and Maidens: The Allegory of the Female Form"
1988: מועמדות לפרס בוקר לספרות בדיונית על הספר “The Lost Father”
1989: פרס סופרי קרן חבר העמים (אנ') (אזור אירוסיה, הספר הטוב ביותר) על הספר “The Lost Father”
1989: פרס מקמיליאן עט הכסף על הספר “The Lost Father”
1996: פרס מיתופואטיקה (אנ')על הספר “From the Beast to the Blonde: On Fairy Tales and Their Tellers”
1999: פרס פולקלור קת'רין בריגס על הספר “No Go the Bogeyman: Scaring, Lulling and .Making Mock”
2000: תואר אבירות במסדר האמנות והספרות (Chevalier de l'Ordre des Arts et des Lettres)
2000: פרס רוז מרי קרושיי לספרות אנגלית על הספר “No Go the Bogeyman: Scaring, Lulling and Making Mock”
2005: מפקדת במסדר כוכב הסולידריות האיטלקי (Commendatore dell' Ordine della Stella di Solidarieta)
2005: נבחרה לעמיתה באקדמיה הבריטית
2008: מונתה למפקדת במסדר האימפריה הבריטית
2012: פרס חוג המבקרים הלאומי (אנ') על הספר ”Stranger Magic: Charmed States and the Arabian Nights”
2013: פרס טרומן קפוטה לביקורת ספרותית (אנ') על הספר ”Stranger Magic: Charmed States and the Arabian Nights”
2013: פרס הספר שייח' זאיד לתרבות ערבית בשמות לא-ערביות על הספר ”Stranger Magic: Charmed States and the Arabian Nights”
2013: אול סולס קולג', אקספורד, חברות של שנתיים
2013:מנספילד קולג', אוקספורד, עמית כבוד
2013: סנט קרוס קולג', אוקספורד, עמית כבוד
2015: אבירה במסדר האימפריה הבריטית על שירות לחינוך אקדמאי ולמידה ספרותית
2015: פרס הולברג על עבודתה על סיפורים ומיתולוגיה
2017: נבחרה לנשיאה של האגודה המלכותית לספרות
2017: מדליית האקדמיה הבריטית על מפעל חיים
2017: פרס הפנטזיה העולמי על מפעל חיים
פרסומים > ספרי עיון

1972: The Dragon Empress: Life and Times of Tz'u-hsi 1835–1908
1976: Alone of All Her Sex: The Myth and the Cult of the Virgin Mary
1979: Queen Victoria’s Sketchbook
1979: The Crack in the Teacup: Britain in the Twentieth Century
1981: Joan of Arc: The Image of Female Heroism
1985: Monuments and Maidens: The Allegory of the Female Form
1987: Maggi Hambling: Paintings, Drawings and Watercolours
1989: Into the dangerous world: Some Reflections on Childhood and its Costs
1993: L’Atalante
1994: Managing Monsters: Six Myths of our Time
1994: From the Beast to the Blonde: On Fairy Tales and their Tellers
1998: No Go the Bogeyman: On Scaring, Lulling and Making Mock
2002: Fantastic Metamorphoses, Other Worlds: Ways of Telling the Self
2004: Signs and Wonders. Essays on Literature and Culture
2006: Phantasmagoria: Spirit Visions, Metaphors & Media
2013: Stranger Magic: Charmed States and the Arabian Nights
2013: Scheherazade’s Children. Global Encounters with the Arabian Nights
2014: Once Upon a Time: A Short History of Fairy Tale
2018: Fairy Tale: A Very Short Introduction
2018: Forms of Enchantment: Writings on Art and Artists
פרסומים > רומנים

1977: In a Dark Wood
1981: The Impossible Series
1982: The Skating Party
1988: The Lost Father
1992: Indigo or Mapping the Waters
2001: The Leto Bundle
פרסומים > סיפורים קצרים

1994: The Mermaids in the Basement: Stories
1994: Wonder Tales: Six Stories of Enchantment
2000: Leto’s Flight
2010: Murderers I Have Known and Other Stories
2013: The First Time
2014: Ruby
2015: Fly Away Home
2019: This Place of Thorns
2019: Buck Moon